*I. függelék*

A TALAJTERHELÉSI DÍJ KISZÁMÍTÁSÁNAK RÉSZLETES SZABÁLYAI

**A talajterhelési díj mértéke: TTD = A × E × T** ahol:

**A (m3) =** a talajterhelési díj alapja, **a szolgáltatott víz mennyisége**, csökkentve az ivóvízvezeték meghibásodása következtében elszivárgott, illetve külön jogszabály szerint locsolási célú felhasználásra figyelembe vett, valamint a tisztítóműnek – számlával igazoltan – leadott vízmennyiséggel.

**E = 1200 Ft/m** **3** A környezetterhelési díjról szóló 2003. évi LXXXIX. törvény 12. § (3) bekezdésében meghatározott egységdíj.

**T = 1,5** Téglás közigazgatási területére érvényes területérzékenységi szorzó, a felszín alatti víz állapota szempontjából érzékeny területeken levő települések besorolásáról szóló 27/2004. (XII. 25.) KvVM rendelet besorolása alapján. “Érzékeny” területi besorolás.

A víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet 8. melléklete szerint a fogyasztásmérővel nem rendelkező fogyasztási helyek esetében irányadó átalány ivóvízfogyasztás mértéke:

*1.Fogyasztási hely (telkek)*

*1.1. csak udvari csappal 40 liter/fő/nap*

*1.2. épületen belüli, de lakáson kívüli közös vízcsappal 60 liter/fő/nap*

*1.3. mint 1.2., de lakáson kívüli közös vízöblítéses WC-vel 75 liter/fő/nap*

*1.4. épületen belüli, lakásokon belüli vízcsappal 65 liter/fő/nap*

*1.5. mint 1.4., de épületen belüli, lakáson kívüli közös vízöblítéses WC-vel 80 liter/fő/nap*

*1.6. épületen belüli, lakásokon belüli vízcsappal és vízöblítéses WC-vel 95 liter/fő/nap*

*1.7. épületeken belüli, lakásokon belüli vízcsapokkal, vízöblítéses WC-vel, szilárd tüzelésű vízmelegítővel rendelkező fürdőszobával 120 liter/fő/nap*

*1.8. mint 1.7., de árammal, gázzal vagy megújuló energiával üzemelő vízmelegítővel 150 liter/fő/nap*

*1.9. mint 1.8., de távfűtéses melegvízellátással, 180 liter/fő/nap*

*2. Házikert locsolás az ingatlan beépítetlen területen, de legfeljebb az ingatlanterület 50%-ának alapulvételével 1 liter/m2/nap*

*3. Állatállomány itatása (számosállatonként) 40 liter/db/nap*

*4. Közkifolyókon fogyasztott víz átalánymennyiséget 150 m-es körzetben lakók száma szerint 30 liter/fő/nap*